דוד ברודמן

הרב דוד ברודמן (תרצ"ו - כ"ה באייר ה'תש"ף ; 22 בפברואר 1936 – 19 במאי 2020) היה רבו של היישוב סביון.

ביוגרפיה 
נולד בהולנד, בן שמואל ופרל ברודמן. אביו וחלק ממשפחתו נספו בשואה. לאחר מלחמת העולם השנייה נשלח ללמוד בישיבת גייטסהד.

בשנת תשי"ז (1957) נישא לחנה ורהפטיג, בת למשפחה יוצאת גרמניה. לאחר נישואיו התגורר בבני ברק ולמד בכולל של ישיבת פוניבז'.

בשנת תשכ"ג (1963) התמנה כרב ודיין בהולנד והתגורר בה עם משפחתו כעשר שנים. עסק בתחום הגיור וכן בהפצת יהדות וקירוב רחוקים.

בשנת תשל"ב שב לישראל והתמנה לרבה של סביון. הקים את "המרכזיה הפדגוגית ללימודי יהדות" בניהולו של בנו שמואל אהרן, ואת "בית המדרש הגבוה לתורה ולהוראה - כולל סביון" בראשות הרב אפרים ליפסקי ובהנהלת בנו של הרב ברודמן, אלעזר, המכשיר אברכים לרבנות ולהנהגה קהילתית.

בשנת תשע"ו (2016) פרש מהרבנות.

הרב ברודמן התגורר בסביון.

הרב ברודמן היה חבר "ועדת הרבנות הראשית לדו-שיח עם הוותיקן".

לקריאה נוספת

קישורים חיצוניים

הערות שוליים 

בוגרי ישיבת גייטסהד
דיינים
ישראלים ילידי הולנד
עולים בשנות ה-1950
רבני יישובים
רבנים אורתודוקסים
רבנים הולנדים
תנועת התשובה: פעילים
סביון: אישים
ישראלים שנולדו ב-1936
ישראלים שנפטרו ב-2020